પાણીની સમસ્યાને કારણે આ વિસ્તારના આદિવાસી ખેડૂતો શહેરોમાં મજૂરીકામ કરવા સ્થળાંતર કરી રહ્યા છે. હાલમાં પરિસ્થિતિ એટલી ગંભીર છે કે લગભગ ૭૦ જેટલાં ગામડાં તો સ્થળાંતર કરી ચૂક્યાં છે. દિવાળી બાદ સિઝનમાં શિયાળુ પાક લઈ લીધા બાદ મોટાભાગના આદિવાસી ખેડૂતો સુરત, વાપી, અંકલેશ્વર કે હજીરા જેવા ઔદ્યોગિક વિસ્તારોમાં સ્થળાંતર કરે છે અને ચોમાસાની શરૂઆત પહેલાં પરત ફરે છે, જેથી ચોમાસુ પાક માટે જમીન તૈયાર કરી શકાય.